Diari Oficial de la Generalitat Valenciana


Sumari del DOGV 7494, del 27-03-2015 (2015/2626)

Informació pública de la versió preliminar del projecte de decret del Consell pel qual es declaren com a zones especials de conservació (ZEC) els llocs d'importància comunitària (LIC) Alt Túria (ES5232006), Savinar d'Alpuente (ES5233008) i Serra del Negrete (ES5233009), i s'aprova la norma de gestió d'estos ZEC i de la ZEPA Alt Túria i Serra del Negrete (ES0000449), juntament amb el seu pla de participació pública, la memòria tècnica i l'estudi ambiental i territorial estratègic.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7494

Data del DOGV
:   27-03-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/2626


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Informació pública de la versió preliminar del projecte de decret del Consell pel qual es declaren com a zones especials de conservació (ZEC) els llocs d'importància comunitària (LIC) Alt Túria (ES5232006), Savinar d'Alpuente (ES5233008) i Serra del Negrete (ES5233009), i s'aprova la norma de gestió d'estos ZEC i de la ZEPA Alt Túria i Serra del Negrete (ES0000449), juntament amb el seu pla de participació pública, la memòria tècnica i l'estudi ambiental i territorial estratègic. [2015/2626]  
En compliment d'allò que disposa la normativa més avall indicada, s'exposa al públic la versió preliminar del projecte de decret del Consell pel qual es declaren com a zones especials de conservació (ZEC) els llocs d'importància comunitària (LIC) Alt Túria (ES5232006), Savinar d'Alpuente (ES5233008) i Serra del Negrete (ES5233009) i s'aprova la norma de gestió d'estos ZEC i de la zona d'especial protecció per a les aus (ZEPA) Alt Túria i Serra del Negrete (ES0000449), juntament amb el seu pla de participació pública, la memòria tècnica i l'estudi ambiental i territorial estratègic, durant el termini de 45 dies hàbils a comptar de l'endemà de la data de publicació d'este anunci en el Diari Oficial de la Comunitat Valenciana, a l'efecte que les persones que es consideren interessades puguen presentar al·legacions i observacions o suggeriments sobre el seu contingut.  
Els documents indicats podran examinar-se, en horari de matí de 09.00 a 14.00 hores, de dilluns a divendres, en les dependències de la Conselleria d'Infraestructures, Territori i Medi Ambient, situada en la ciutat administrativa 9 d'Octubre, torre 1, carrer de Castán Tobeñas, número 77, 46117 València.  
Així mateix, es podran consultar en la pàgina web de la Conselleria d'Infraestructures, Territori i Medi Ambient, a través de l'enllaç http://www.citma.gva.es/web/espacios-protegidos/participacion-publica/.  
Les al·legacions, els suggeriments o les observacions s'han de dirigir i remetre, per a la seua consideració, al Servici de Vida Silvestre de la Direcció General de Medi Natural, situat en la ciutat administrativa 9 d'Octubre, torre 1, carrer de Castán Tobeñas, número 77, 46480 València, o a la bústia de consultes i suggeriments de Xarxa Natura 2000, kmhdobcccw3865@qai.et.  
Tot això en compliment d'allò que establixen els articles 29 ter i 47 quinquies de la Llei 11/1994, de 27 de desembre, d'Espais Naturals Protegits de la Comunitat Valenciana, els articles 16 a 18 de la Llei 27/2006, per la qual es regulen els drets d'accés a la informació, de participació pública i d'accés a la justícia en matèria de medi ambient, els articles 21 a 23 del Decret 97/2010, d'11 de juny, del Consell, pel qual es regula l'exercici del dret d'accés a la informació ambiental i de participació pública en matèria de medi ambient a la Comunitat Valenciana, l'article 53 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge, de la Comunitat Valenciana, i l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius.  
  
Una vegada finalitzada la fase procedimental d'informació pública, audiència i consultes, s'elaborarà un informe d'al·legacions i suggeriments, en el qual estes es valoraran detalladament. L'informe d'al·legacions i suggeriments indicat es posarà a disposició del públic en la pàgina web de la Conselleria d'Infraestructures, Territori i Medi Ambient a través de l'enllaç http://www.citma.gva.es/web/espacios-protegidos/participacion-publica/.  
  
València, 25 de febrer de 2015.- La directora general de Medi Natural: Salomé Pradas Ten.